PTT:ปลดล็อกมูลค่าจากการแตกกลุ่มธุรกิจแนะนำ”ซื้อ”ราคาเป้าหมาย 402.00 บาท
PTT:ปลดล็อกมูลค่าจากการแตกกลุ่มธุรกิจคงคำแนะนำ "ซื้อ" ที่ราคาเป้าหมาย SOP ที่ 402 บาท ซึ่งได้คิดลด 20% เพื่อให้สะท้อนสถานะการเป็น holding company ของ PTT

23 พ.ย. 2559

บล.ซีไอเอ็มบี ระบุในบทวิเคราะห์วันนี้(23 พ.ย.) ว่า บริษัท ปตท. จำกัด (มหาชน) หรือ PTT ประกาศการโอนสินทรัพย์ส่วนน้ำมันละค้าปลีกให้กับ PTTOR ซึ่งเป็นบริษัทจัดตั้งใหม่เพื่อดูแลธุรกิจส่วนน้ำมันและค้าปลีกให้กับกลุ่มปตท.
วัตถุประสงค์หลักขของการแตกกลุ่มธุรกิจ คือ เพื่อให้มีความโปร่งใส มีประสิทธิภาพและโอกาสในการเติบโตมากขึ้น
ธุรกิจของ PTTOR รวมไปถึงสถานีบริการน้ำมันและร้านค้าปลีก น้ำมันหล่อลื่น การขายน้ำมัน และธุรกิจค้าปลีกอื่นที่ไม่ใช่น้ำมันทั้งในไทยและต่างประเทศ
มูลค่าของ PTTOR ซึ่งคาดว่าอยู่ที่ 225 พันล้านบาท อิง P/E ที่ 12.5 เท่า จะเพิ่มขึ้นหากจดทะเบียนในตลาดหลักทรัพย์ฯในปี 2017 หรือ 1H18 ตามความเห็นของเรา
คงคำแนะนำ “ซื้อ” ที่ราคาเป้าหมาย SOP ที่ 402 บาท ซึ่งได้คิดลด 20% เพื่อให้สะท้อนสถานะการเป็น holding company ของ PTT
 